Diari Oficial de la Generalitat Valenciana


Sumari del DOGV 3223, del 16-04-1998 (1998/2585)

Informació pública de les bases de la convocatòria per a cobrir una plaça de vigilant de recintes públics.
----------------------------------------------------------------------------------------------------------

### Dades del document

Número de DOGV
:   3223

Data del DOGV
:   16-04-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/2585


Data del document
:   05-03-1998

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * concurs administratiu
    * administració local

Informació pública de les bases de la convocatòria per a cobrir una plaça de vigilant de recintes públics. [1998/M2585]
  
De conformitat amb l'oferta d'ocupació pública aprovada pel Ple de l'Ajuntament, en sessió extraordinària del 29 de maig de 1997, i d'acord amb les bases aprovades per l'Ajuntament, en sessió de data 7 d'octubre de 1997, aquesta Alcaldia, en exercici de les atribucions que li confereix l'article 41, número 14.a), del Reglament d'Organització, Funcionament i Règim Jurídic de les Corporacions Locals, ha resolt convocar proves selectives per a cobrir una plaça de vigilant de recintes públics, de personal laboral fix, vacant en la plantilla municipal. Aquestes bases regiran en virtut de l'establit en la Resolució d'1 de desembre de 1992 del director general d'Administració Local de la Conselleria d'Administració Pública de la Generalitat Valenciana (DOGV núm. 1.926 de 17 de desembre de 1992 i altra legislació vigent segons les bases específiques següents):
  
Bases específiques
  
Proves selectives convocades per a la provisió en propietat d'una plaça de vigilant de recintes públics, com a personal laboral fix.
  
Primera. Requisits que han de complir els aspirants
  
Referits al dia en què finalitze el termini de presentació de sol·licituds.
  
a) Estar en possessió del certificat d'escolaritat o equivalent o complides les condicions per a obtindre'l en la data en què finalitze el termini de presentació d'instàncies.
  
b) Tindre una antiguitat d'almenys dos anys en aquest Ajuntament, en el grup E.
  
Segona. Sistema de selecció
  
El sistema de selecció serà el procediment de promoció interna mitjançant concurs oposició.
  
1. Fase d'oposició:
  
La fase d'oposició consistirà en la realització dels següents exercicis, els tres primers de caràcter obligatori i eliminatori, i el quart de caràcter obligatori i no eliminatori.
  
1.1. Primer exercici. De caràcter obligatori i eliminatori, constarà de dues parts. La duració mínima d'aquest exercici serà de 30 minuts.
  
a) Escriptura manuscrita al dictat d'un paràgraf de qualsevol text elegit pel tribunal en el moment de l'examen.
  
b) Resolució, pel temps que determine el tribunal, d'operacions aritmètiques o problemes relacionats amb les quatre regles fonamentals.
  
1.2. Segon exercici. Igualment de caràcter obligatori i eliminatori.
  
Consistirà a emplenar un qüestionari de 50 preguntes, amb respostes alternatives, sobre el contingut del programa annex a la convocatòria, així com de les matèries específiques del lloc a cobrir, en un temps màxim de 45 minuts.
  
1.3. Tercer exercici. Obligatori i eliminatori.
  
Consistirà en la realització d'un exercici pràctic, que proposarà el tribunal immediatament abans del començament d'aquest, relatiu a les funcions a exercir en el lloc de vigilant, en el temps que determine el tribunal qualificador.
  
1.4. Quart exercici. De caràcter obligatori i no eliminatori.
  
Consistirà a traduir per escrit, en un període màxim de 30 minuts, un text indicat pel tribunal, del valencià al castellà o viceversa.
  
Aquest exercici es qualificarà de 0 a 2 punts.
  
2. Fase de concurs. La documentació a valorar en la fase de concurs es presentarà junt amb la instància.
  
Únicament es valoraran pel tribunal qualificador aquells mèrits al·legats i justificats documentalment, de conformitat amb els indicats en les presents bases. Per a aquesta valoració, el tribunal tindrà en compte els criteris de la següent taula de baremació.
  
1. Experiència. Base general 9.2.4.
  
Haver exercit un lloc anàleg en l'administració local: fins a un màxim de 6 punts, valorats a raó de 0,5 punts per mes.
  
2. Cursos. Base general 9.2.5.
  
Cursos d'especialització en relació a la matèria: fins a un màxim de 2 punts, valorats a raó de 0,5 punts per curs.
  
Quarta. Drets d'examen
  
L'import dels drets d'examen es fixa en 1.500 pessetes, que es pagaran mitjançant ingrés bancari, directament o per transferència, en el compte número 2077-0138-3101056068 de Bancaixa.
  
ANNEX
  
Programa que regirà el segon exercici
  
Tema 1. La Constitució Espanyola de 1978. Estructura i principis fonamentals, drets i deures.
  
Tema 2. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tema 3. Notificacions i comunicacions.
  
Tema 4. L'administració pública: administració de l'estat, administració autònoma, administració local.
  
Tema 5. Les comunitats autònomes. La Generalitat Valenciana: nocions sobre l'organització d'aquesta.
  
Tema 6. Obligacions i competències dels ajuntaments. Les ordenances municipals. Els bans de l'alcaldia.
  
Tema 7. El municipi. El terme municipal. La població.
  
Tema 8. Organització municipal. L'alcalde. La Comissió de Govern. El ple. Els tinents d'alcalde. Els regidors.
  
Tema 9. Funcions i obligacions genèriques dels conserges de centres municipals respecte a l'edifici, mobiliari i material existent en aquests.
  
Tema 10. Funcions i obligacions genèriques dels conserges de centres municipals respecte als òrgans de govern municipal, personal directiu dels centres i usuaris d'aquests.
  
La qual cosa es fa pública perquè en prengueu coneixement.